title: Helio
text: L'helio ye un elemento quimico de numero atomico 2 y simbolo He. Encara que a suya confeguración eletronica ye 1s2, l'helio no fegura en o grupo 2 d'a tabla periodica, chunto a o hidrocheno en o bloque s, sino que se troba en o grupo 18 d'o bloque p, ya que en tener o nivel d'enerchía completo, presenta as propiedatz d'un gas noble, ye decir, ye inerte (no reacciona) y igual que istos, ye un gas monoatomico incolor y inodoro.
  
  L'helio tien o menor punto d'evaporación de totz os elementos quimicos, y nomás puet estar solidificato baixo presions muit grans. Dimpués d'o hidrocheno, ye o segundo elemento quimico en abundancia en l'universo, creyato en o proceso de fusión nucleyar en as estrelas. En a Tierra, nomás se troba en cantidatz significativas en o gas natural, trobando-se en l'atmosfera trazas debitas a la desintegración de bells elementos.
  
  Elementos quimicos
  Gases nobles